
Vaksali tn 9 kinnistu jagamine

1. Asjaolud ja menetluse käik
14.08.2008.a.  Narva Linnavolikogu otsuse nr 250 alusel kehtestatud detailplaneering “Vaksali tn 9 maa-ala” näeb ette olemasoleva kinnistu jagamist.

Vastavalt Viru Maakohtu kinnistusosakonna andmetele on Vaksali tn 9 kinnistu (katastritunnus 51101:007:0049, registriosa nr 2284009) omanikud OÜ Dekoraator (reg.kood 10108023) – 1/4 mõt.osa  ja  AS Narva Trükk (reg.kood 10245659, tänaseks AS Trükikoda Koit) -3/4 mõt.osa.
21.09.2010.a. esitasid Vaksali tn 9 kinnistu omanikud Narva Linnavalitsusele avalduse, milles paluvad tehtud katastrimõõdistamise alusel kinnitada Vaksali tn 9 jagamise.
2. Õiguslikud alused
2.1 Maakorraldusseaduse § 3 lõike 1 järgi  kuulub maakorralduse läbiviimine linna territooriumil kohaliku omavalitsuse pädevusse;

2.2  Maakorraldusseaduse § 13 lõike 1 järgi  jagatakse kinnisasi kinnisasja omaniku soovil selle olemust rikkumata kaheks või enamaks reaalosaks;

2.3 Maakatastriseaduse § 18 lõike 2 järgi määrab kohalik omavalitsus planeerimisseaduses sätestatud detailplaneeringu koostamise kohustuse korral katastriüksuse sihtotstarbe kehtestatud detailplaneeringu alusel.
2.4  Vastavalt kohaliku omavalitsuse korralduse seaduse § 22 lõikele 2 seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi otsustab kohaliku omavalitsuse volikogu, kes võib delegeerida nende küsimuste lahendamise valitsusele.

3. Otsus
3.1  Lubada Narva linnas Vaksali tn 9 asuv kinnistu jagamine kehtestatud detailplaneeringu alusel kaheks iseseisvaks kinnistuks.

3.2  Määrata moodustatavatele kinnistutele maa sihtotstarbed järgmiselt:

3.2.1  Vaksali tn 9, pindala  3201 m2 

-   Ärimaa (002; Ä);

3.2.2  Vaksali tn 11, pindala  1008 m2 
-   Ärimaa (002; Ä).
4. Rakendussätted
4.1  Otsus jõustub teatavakstegemisest.

4.2  Otsust on õigus vaidlustada Tartu Halduskohtu Jõhvi kohtumajas 30 päeva jooksul alates jõustumisest.

